EkBass/fiwiki-20250220-pages-articles huggingface dataset:
Projekti 971

Projekti 971 Štšuka-B ( , ) on Venäjän laivaston 14 ydinsukellusveneen muodostama alusluokka, joka usein sekoitetaan Neuvostoliiton laivaston Akula- luokan sukellusveneisiin (). == Suunnittelu == Malahkitin suunnittelutoimisto kehitti luokan, joka otettiin käyttöön vuosina 1986-1992\. Veneiden pituus on tyypillisesti 110,3 metriä, suurin nopeus 33 solmua ja suurin sukellussyvyys 600 metriä. Aseistuksena on neljä 533 millimetrin ja neljä 650 mm:n torpedoputkea, joihin aluksilla on tilat 40 ohjukselle tai torpedolle.Hampshire 2020 s. 35 Ohjuksina voivat olla esimerkiksi RPK-2 Vjuga () ja RPK-7 Vorobei (). == Alukset == Akula I -sarjan veneitä rakennettiin seitsemän. Niistä kolmen uskotaan olevan vielä käytössä. Parannettua Akula I -mallia rakennettiin viisi. Ensimmäinen Akula II -vene "Vepr" otettiin käyttöön 25. marraskuuta 1996 ja seuraava "Gepard" otettiin käyttöön 5. joulukuuta 2001.Hampshire 2020 s. 38 == Käyttö == Syyskuussa 1998 yhdellä Venäjän pohjoisen laivaston Akulalla tapahtui välikohtaus, jossa 19-vuotias varusmies Aleksandr Kuzminyh ampui lopulta kahdeksan palvelustoveriaan ja linnoittautui alukseen, uhaten räjäyttää sen torpedovaraston. Paikalle tilannetta selvittämään saapuivat muun muassa turvallisuuspalvelu FSB:n erikoisyksikkö ja nuoren merisotilaan äiti. Miestä suostuteltiin antautumaan, mutta hän ampui lopulta itsensä. ==APL Nerpa== Intian laivasto on vuokrannut kymmeneksi vuodeksi vuonna 2008 valmistuneen Akula II -veneen Nerpa (nimellä INS Chakra) 650 000 000 dollarillahttp://www.gazeta.ru/news/lastnews/2008/11/09/n_1293446.shtml. Sen rakennustyöt aloitettiin alun perin 1994. Veneen kokeet aloitettiin Tyynellämerellä lokakuussa 2008 ja 8. marraskuuta 2008 sillä sattui Japaninmerellä sammutusjärjestelmän lauetessa onnettomuus, jossa kuoli 17 sukellusveneen rakentaneen telakan asiantuntijaa ja kolme merisotilasta. Lisäksi loukkaantui kaksikymmentäyksi 208-henkisen miehistön jäsentä.http://www.yle.fi/uutiset/haku.php?action=page&id;=300266 Onnettomuuden arvellaan johtuneen tukehtumisesta, siitä, että sammuttava freoni olisi vienyt hapen ilmasta.http://en.rian.ru/russia/20081027/117976941.html]http://en.rian.ru/russia/20081109/118207307.htmlhttp://www.gazeta.ru/news/lastnews/2008/11/09/n_1293512.shtml ==Lähteet== * * === Viitteet === == Aiheesta muualla == * Federation of American Scientists: Akula Class - Project 971 Luokka:Venäjän laivaston sukellusveneet Luokka:Neuvostoliiton laivaston sukellusveneet Luokka:Sukellusveneluokat
Anita Hirvonen

Anita Hirvonen (oik. Anita Riitta Helena Lindgren, s. 7. helmikuuta 1946 Äänekoski) on suomalainen iskelmälaulaja. Hänen tunnetuimpia kappaleitaan ovat ”Ei itketä lauantaina”, ”Maitolavan prinsessa”, ”Ranta-reggae”, ”Et usko kuinka koskeekaan”, ”Ans kattoo ny”, ”Ovi sydämeen auki on” ja "De va kukku de". ==Ura== Anita Hirvosen ensimmäinen single '”Kaks kanaa / Älä! Älä!” ilmestyi vuonna 1966. Laulaja tuli tunnetuksi uransa alkuaikoina rohkealla julkikuvallaan ja railakkaalla ohjelmistollaan Jorma Weneskosken orkesterin solistina. Ensimmäiset hitit olivat ”Itke vaan, jos helpottaa” (1967) ja ”Anitan parempi polkka” (1968). Hiljaisen 1970-luvun alkupuolen jälkeen Anita Hirvonen levytti seuraavan hittinsä ”Sydän rakastaa” vuonna 1977. 1980-luvulla syntyi useita menestyskappaleita, kuten muun muassa ”Rantareggae”, '”Et usko kuinka koskeekaan”, ”Ans kattoo ny”, ”De va kukku de” ja ”Ovi sydämeen auki”. Vuosina 1981–1983 ilmestyneistä albumeista kolme saavutti myynnissä kultalevyrajan. 1990-luvulla Hirvonen juonsi MTV3-kanavan viihdeohjelmia: Ei itketä lauantaina (yhdessä Petri Kaivannon kanssa) 1993–1995, Maitolaituri soi ja Hecumania (yhdessä Pertti Salovaaran kanssa). Vuonna 1994 ilmestyi pitkäsoitto Maitolavan prinsessa, jonka singlenä julkaistu nimikappale oli Anita Hirvosen oma sanoitus. 1990-luvulla Hirvonen juonsi televisiossa muutamia viihdeohjelmia ja laulajasta tehtiin vuonna 1996 televisioon 50-vuotisdokumentti, joka palkittiin Venlalla. Vuonna 2004 julkaistun Älä tule myöhään -albumin nimikappale soi runsaasti radiossa, samoin kuin ”XL-nainen”. Anita Hirvosen elämästä kertovan Anita-musikaalin ensi-ilta oli vuonna 2007 laulajan nykyisessä kotikaupungissa Riihimäellä Riihimäen Teatterissa. ==Yksityiselämä== Hirvonen joutui asumaan jokusen vuoden lastenkodissa sen jälkeen, kun hänen äitinsä kuoli hänen ollessaan vähän yli vuoden ikäinen. Hirvosen isä oli silloin vankilassa. Nelivuotiaasta lähtien Hirvonen asui isoäitinsä luona Äänekoskella. Hirvonen aloitti julkiset esiintymisensä jo viisivuotiaana. Hän lauloi kirkoissa, maatalousnäyttelyissä ja erilaisissa juhlissa. Kuusivuotiaana Hirvonen lauloi Äänekosken kirkossa tilaisuudessa, joka taltioitiin. Nuoruusvuosina hän asui Sveitsissä ja teki laulukeikkoja. 1970-luvun alussa Anita Hirvonen oli naimisissa nyrkkeilijä Harri Piitulaisen kanssa. == Diskografia == === Studioalbumit === * * * * * * * * * * * * * * * === Kokoelma-albumit === * * * * * * * * * * * * ==Lähteet== * Latva, Tony; Tuunainen, Petri: Iskelmän tähtitaivas: 500 suomalaista viihdetaiteilijaa. Helsinki: WSOY, 2004 === Viitteet === == Aiheesta muualla == * Anita Hirvosen viralliset kotisivut . * Anita Hirvonen Pomus.netin tietokannassa. * * Ylen Elävä arkisto: Anita Hirvonen – keikkalavojen iskelmätähti * Riihimäen Teatteri: Anita . Luokka:Suomalaiset iskelmälaulajat Luokka:Suomalaiset televisiojuontajat Luokka:Emma-palkinnon saajat Luokka:Vuonna 1946 syntyneet Luokka:Elävät henkilöt
Boussinesq-approksimaatio (noste)

Boussinesq-approksimaatio on virtausdynamiikan approksimaatio, jonka mukaan kokoonpuristumattoman fluidivirtauksen tiheysmuutokset ovat niin pieniä, että ne voidaan jättää huomiotta. Todellisuudessa pieniä tiheysvaihteluita saattaa advektion seurauksena esiintyä. Tiheyden muutokset huomioidaan vain painekentän konstruoinnissa eli termeissä, joissa tiheys on kerrottu painovoimakiihtyvyydellä g. Muissa termeissä tiheys esiintyy vain nimittäjässä, ja asetetaan :\frac{1}{\rho} \approx \frac{1}{\rho_0} = vakio, missä \rho_0 on jokin sopiva referenssitiheys. Keskeinen ajatus on, että kahden tiheydeltään erilaisen fluidin hitauserot ovat pieniä, mutta painovoima on tarpeeksi suuri tehdäkseen painoeron merkittäväksi. Boussinesq-virtaukset ovat yleisiä luonnossa (ilmakehän ja valtamerten virtauksissa), teollisuudessa ja kaupunkiympäristössä (ilmastointi, keskuslämmitys). Monille virtauksille approksimaatio on erittäin tarkka ja yksinkertaistaa huomattavasti ilmiön kuvauksen matematiikkaa ja fysiikkaa. Boussinesq-virtausten eräs piirre on, että ne näyttävät samoilta ylösalaisin tarkasteltuina, edellyttäen että fluidien ominaisuudet vaihdetaan päinvastaisiksi. Tarkastellaan esimerkkinä avointa ikkunaa tilanteessa, jossa huoneen sisällä on lämpimämpää kuin ulkopuolella. Sisäilma on ulkoilmaa kevyempää, joten ulkoa sisälle huoneeseen virtaava ilma painuu kohti lattiaa. Päinvastaisessa tilanteessa (kylmä huone ja lämmin ulkoilma) sisään virtaava ilma kohoaa kohti kattoa. Jos virtaus on Boussinesq-virtaus (ja huone symmetrinen), voidaan huone kääntää ylösalaisin ja tilanne säilyy samana kuin lämpimän huoneen tapauksessa. Esimerkki virtauksesta, joka ei ole Boussinesq-virtaus on vedessä nousevien kuplien virta. Tämä virtaus ei ole lainkaan symmetrinen ilmassa putoavan veden kanssa: nousevat kuplat pyrkivät yhdistymään suuremmiksi, kun taas putoava vesi hajoaa pisaroiksi. Pienessä mittakaavassa pintajännitys tulee kuvaan mukaan ja sotkee approksimaation. Luokka:Virtausdynamiikka
Pepe Ahlqvist H.A.R.P.

Pepe Ahlqvist H.A.R.P. oli vuosina 1988–1995 toiminut blues- ja rhythm and blues-yhtye. Sen laulajana ja keulahahmona oli tunnettu bluesmuusikko Pepe Ahlqvist. Yhtyeen suurin hitti oli "Back to the River" -single, jonka musiikkivideota kuvattiin New Orleansissa asti. Pitkäsoittoalbumeista kaupallisesti menestynein oli yhtyeen toinen albumi On the Ground (1990). H.A.R.P.:n levyjä julkaistiin Suomen lisäksi myös muissa Pohjoismaissa sekä Itävallassa, Saksassa ja Sveitsissä. Saksassa, Itävallassa, Hollannissa ja Belgiassa yhtye teki myös keikkoja. Yhtye ei virallisesti hajonnut, vaikka se piti keikkataukoa 13 vuotta. Ahlqvist kertoi Selvis-numerossa 4/2004http://www.elvisry.fi/042004/ahlqvist.html , että H.A.R.P. "saattaisi tehdä tulevaisuudessa keikkoja tai jopa rundin". Tammikuussa 2009 nyt pelkästään nimellä H.A.R.P. esiintyvä yhtye palasi konserttilavoille. Mukana olivat perustajajäsenet Timo Pratskin ja Jarmo Nikku.http://www.blues- finland.com/articles/harp_paluu_2009_timo_pratskin_jyrki_tomminen.html Alkuperäinen Pepe Ahlqvist H.A.R.P. teki paluun kesällä 2016. Sillä oli keikkoja muun muassa Järvenpään Puistobluesissa ja Pieksämäen Savonsolmu Beach & Blues Partyssa. == Diskografia == ===Albumit=== * Pepe Ahlqvist H.A.R.P. (1989) * On the Ground (1990) * Hard Time (1991) * Honey Hush! (1992) * Rocks and Water (1994) * Step on the Gas - Live at Möysä (2019) ===Jäsenet=== * Pepe Ahlqvist: Kitara, huuliharppu ja laulu *Jarmo Nikku: Kitara ja laulu *Timo Pratskin: Kosketinsoittimet *Harri Rantanen: Basso ja laulu *Harri Alakojola: Rummut == Katso myös == * Pepe Ahlqvist * Timo Pratskin == Lähteet == Luokka:Suomalaiset yhtyeet Luokka:Pepe Ahlqvist
Onni Gideon

Onni Gideon Tervonen (7. huhtikuuta 1921 Balašov, Neuvosto-Venäjä – 25. heinäkuuta 1994 Helsinki) oli suomalainen muusikko, säveltäjä ja viihdyttäjä. Gideon syntyi Venäjällä, ja hänen perheensä muutti Suomeen vuonna 1921. Hänet tunnetaan erityisesti steel- eli havaijinkitaran soittajana. Hänen muita soittimiaan olivat kontrabasso ja viulu. Hänen ensimmäinen havaijimusiikkia soittanut yhtyeensä oli vuonna 1941 perustettu Oahu Trio. Myöhemmin yhtye levytti ja esiintyi nimellä Aloha Hawaiji. Onni Gideonin alkuvuonna 1957 julkaistu ”Hawaiian rock” lienee ensimmäinen täysin suomalainen rock-levytys (äänitetty 1956)Suomen äänitearkisto ry:n levytietokanta. https://fenno.musiikkiarkisto.fi. Hänen tunnetuin kappaleensa on ”Tiikerihai” (alun perin Peter Hodkinsonin ”Tiger Shark”). 1950-luvulla Onni Gideonin yhtye säesti levyillä muun muassa Olavi Virtaa ja Annikki Tähteä. ”Kuningaskobra”, alun perin Teddy Powellin sävellys ”Snake Charmer”, levytettiin Onni Gideonin yhtyeen kanssa. Onni Gideonin kvintetti kokoonpano vaikutti 1950-luvun puolivälissä, ja siihen kuuluivat:http://www.salix.fi/cd-123.htm * Onni Gideon – kontrabasso ja havaijinkitara * Herbert Katz – sähkökitara * Ville Katz – rummut * Teuvo Suojärvi – piano, harmonikka ja sähköurut * Ossi Malinen – tenorisaksofoni ja huilu. 1960-luvulla Onni Gideon tuli television myötä kaiken kansan tutuksi Sirkus Papukaijan isohousuisena Onni-klovnina. Onni Gideon Productions -ohjelmatoimisto käynnisti 1960-luvulla musiikkiviihteen Silja Linen aluksilla. Silloinen Effoa kasvoi ja sitä mukaa tarve viihdyttäjistä. Muun muassa uudenvuoden- ja jouluristeilyllä Gideon itse juonsi, soitti viulua ja havaijikitaraa sekä esiintyi Onni-klovnina. Gideon oli myös Yleisradion palveluksessa vuoteen 1976. Hän esitti musiikkikaupan pitäjää Juha Tapanisen ohjaamassa elokuvassa Iskelmäprinssi (1991). Hän myös soittaa elokuvassa kahdeksankielistä havaijikitaraa, ja elokuvan lopussa rata- ajojen taustamusiikkina on ”Hawaiian Rock”. Onni Gideonin poika on laulaja Kai Gideon. ==Diskografia== * Hawaijitunnelmia (1957) * Aloha oe (1989) Hopeinen Kuu, HK 1001 * Onni Gideonin kvintetti, 2010 == Katso myös == * Onni Gideon Hawaijilla, EP-levy (Scandia SEP 21), 1955. * Onni Gideon Hawaijilla II, EP- levy (Scandia SEP 41), 1956. ==Lähteet== ==Kirjallisuutta== * ==Aiheesta muualla== * * Onni Gideonin havaijinkitara vonkui varhaisrockiakin. Yle Elävä arkisto. * Luokka:Suomalaiset kitaristit Luokka:Suomalaiset näyttelijät Luokka:Klovnit Luokka:Vuonna 1921 syntyneet Luokka:Vuonna 1994 kuolleet
Vanha Isäntä

Vanha Isäntä oli Espoossa vuonna 1973 perustettu suomalainen kantrirock-yhtye. Yhtye aloitti suomenkielisenä, mutta siirtyi pian pääsääntöisesti englannin kieleen. Myös ohjelmisto muuttui alkuaikojen irlantilaisesta kansanmusiikista countryyn ja bluegrassiin. Yhtye voitti pop-yhtyeiden SM-kisat vuonna 1973 (ks. Rockin Suomen mestaruus). Marraskuussa 1977 yhtye säesti Tuomari Nurmiota Bob Dylan -teemakonsertissa Helsingin laulufestivaalilla. Yhtye lopetti toimintansa 1980-luvulle tultaessa. Vanha Isäntä julkaisi albumit Vanha Isäntä, Fire on the Mountain, III ja Red Necks, Blue Falls. Yhtyeen ensimmäisessä kokoonpanossa soittivat Timo "Tiibo" Vakkilainen, Olli Haavisto, Juhani Somersalo, Seppo Kling ja Matti Everhall. Myöhempiä jäseniä eri aikoina olivat muun muassa Markku Luukkanen, Ari Vakkilainen, Ahti Marja-aho, Seppo Sillanpää, Teuvo Lampinen ja Juha Tikka. == Diskografia == * Onkimiehen blues / Greensleeves (single, 1974) * * * * ==Lähteet== ==Aiheesta muualla== * Ylen Elävä arkisto: Vanhan Isännän nuoruusvuodet. * Ylen Elävä arkisto: Matty Groves (live 1974, mukana laulaja Susanna Haavisto). Luokka:Suomalaiset rockyhtyeet Luokka:Country rock -yhtyeet Luokka:Suomalaiset country-yhtyeet
Noppapeli

Noppapelit ovat pelejä, joissa noppa eli arpakuutio on olennaisessa osassa pelin kulkua. Monissa peleissä heitetään noppaa ja liikutaan pelilaudalla nopan silmäluvun osoittama määrä, ja pelitapahtumat riippuvat siitä mihin kohti pelilautaa pelaaja pysähtyy (esimerkiksi Monopoly). Toisissa pelitapahtumat liittyvät itse nopan tai noppien silmälukuihin (esimerkiksi Yatzy).Noppapelit Lautapeliopas. Yksinkertaisimmat noppapelit muodostuvat pelilaudasta, jolla edetään kotipesästä maaliin siirtyen kullakin vuorolla nopan silmäluvun osoittaman määrän. Käärmeet ja tikapuut -versioissa on oikopolkuja, joita pitkin voi päästä eteenpäin tai joutua taaksepäin. Yksinkertaisimillaan noppapeli voi olla esimerkiksi niin sanottu "varpunen", jossa pelaajat heittävät noppaa vuorotellen, ja joka saa ensin ykkösen, on voittaja. Astetta kehittyneemmissä peleissä, esimerkiksi Afrikan tähdessä, pelaaja valitsee eri reittien ja toimintojen välillä. Backgammon ja Yatzy ovat esimerkkejä peleistä, joissa tarvitaan sekä noppaa että taitoa. Noppapeleillä on mahdollisuus myös huijata esimerkiksi käyttämällä painotettuja noppia, joissa tiettyä silmälukua tulee hieman useammin kuin muita. Tämä on mahdollista erityisesti rahalla pelattaessa. == Historia == Noppapeli saavutti palkkasoturien suosion keskiajan loppupuolella, ja se levisi myös yhteiskunnan yläluokkien keskuuteen. == Katso myös == * Käärmeet ja tikapuut * Hanhenjuoksupeli == Lähteet == == Aiheesta muualla == *
Krypto

Krypto voi tarkoittaa seuraavia asioita: *Krypto (sarjakuvahahmo) *Krypto (sanaristikko), eräs sanaristikkotyyppi
Beaujolais Nouveau

Beaujolais Nouveau on ranskalainen Beaujolais-alueen viini. Gamay-rypäleestä valmistettu Beaujoulais Nouveau -viini on valmistettu kuluvan vuoden sadosta, ja se tuodaan markkinoille marraskuun kolmantena torstaina, joka on viinivuoden tärkeimpiä päiviä. Pullot leviävät vuorokaudessa lentorahtina ympäri maailman. Beaujolais Nouveau on tunnetuin nouveau- eli uuden sadon viini, vin de primeur. ==Valmistus== Viini valmistetaan erityisella hiilidioksidimenetelmällä (macération carbonique), joka mahdollistaa viinin nopean kypsymisen. Beaujolais-alueella on kolme appellation d'origine contrôlee -merkintää: * Beaujolais * Beaujolais Village * Beaujolais Cru (10 hyväksyttyä kylää) **Brouilly **Chénas **Chiroubles **Côte de Brouilly **Fleurie **Juliénas **Morgon **Moulin à vent **Régnié **Saint-Amour Beaujolais Noveau ei tyypiltään varsinaisesti kuulu mihinkään näistä. ==Luonne ja maku== Nouveau on kevyt ja raikas viini, joka sopii parhaiten kevyiden ruokien, kuten patongin tai juustojen, kanssa. Se on myös sopiva seurusteluviiniksi. Viini tarjotaan 8–10-asteisena eli lähes jääkaappikylmänä, ja se tulee juoda 6 kuukauden kuluessa, sillä se ei ole säilyvää haihtuvien happojensa vuoksi. Dekantointi ennen tarjoilua saattaa parantaa Beaujolais Nouveaun aromia. == Lähteet == Luokka:Ranskalaiset viinit de:Beaujolais#Beaujolais Primeur
Emätinpieru

Emätinpieru (lat. flatus vaginalis) on emättimen ilmapäästö, joka usein tapahtuu yhdynnän tai muun seksuaalisen kanssakäymisen tai venyttelyn ja harjoittelun, kuten joogan, aikana tai jälkeen. Nimensä mukaisesti emätinpieru muistuttaa ääneltään pierua, mutta päästö ei sisällä poistokaasuja, eikä siihen täten liity vastaavaa hajua. Emätinpierut ovat luonnollisia, mutta saattavat ensimmäisillä kerroilla koettuina aiheuttaa noloja tilanteita. Jotkut pitävät emätinpieruja eroottisina, ja niille on oma pornografian alalajinsa. ==Syyt== Emätinpierut syntyvät, kun ilmaa joutuu rentoutuneeseen emättimeen. Tyypillisimmin tämä tapahtuu yhdynnän aikana, kun siitin käy emättimen ulkopuolella, mutta työntyy nopeasti takaisin vieden ilmaa mukanaan emättimeen. Pakkaantunut ilma purkaantuu emätinpieruna. Purkaantuminen voi tapahtua yhdynnän aikana sivuteitse tai yhdynnän jälkeen. Yhdynnän aikainen kosteus voimistaa purkauksen ääntä tehden siitä helpommin havaittavan. ===Välttäminen=== Ulospäin työntävät Kegel-harjoitukset saattavat vähentää emätinpierujen määrää emätinyhdynnän osalta. Määrää voidaan vähentää myös välttämällä asentoja, joissa nainen kohottaa lantiotaan ja reisiään esimerkiksi nostamalla jalkansa päänsä yläpuolelle. Tällaiset asennot tekevät yhdynnän työntöjen sisäänpäin kohdistuvasta liikkeestä tiiviitä, jolloin niistä aiheutuu emätinpieruja. Myös liukastevoiteiden käyttö saattaa vähentää emätinpierujen määrää. == Lähteet == Luokka:Fysiologia Luokka:Seksuaalisuus
Nellie Bly

Elizabeth Jane Cochran (5. toukokuuta 1864 Cochran's Mills, Pennsylvania – 27. tammikuuta 1922) oli yhdysvaltalainen toimittaja. Cochran tunnetaan parhaiten kirjailijanimellään Nellie Bly. Häntä pidetään yhtenä tutkivan journalismin pioneereista. Hän lienee muuttanut myöhemmin sukunimensä Cochraneksi. Cochranin jo lapsena saama lempinimi ”Pink” johtui ilmeisesti hänen kirkkaan vaaleanpunaisesta kastemekostaan. Cochranin ura lehtialalla alkoi, kun hän kirjoitti vastineen Pittsburgh Dispatchissä julkaistun seksistisen kolumnin toimittajalle. Kirjeen laatu sai toimittajan pyytämään Cochrania liittymään lehden toimittajakuntaan. Toimittaja antoi myös Cochranille kirjailijanimen Nellie Bly Stephen Fosterin tuolloin suositun laulun päähenkilön mukaan. Bly kirjoitti useita tutkivia artikkeleita ennen karkotustaan naistensivuille. Bly lähti Dispatchistä New Yorkiin, missä hän sai paikan Joseph Pulitzerin sensaatiohakuisesta New York World -lehdestä. Bly sai ensimmäisenä työtehtävänään kirjoittaa artikkelin naisten mielisairaalasta Blackwell's Islandilla. Bly kirjautui sisään potilaana ja paljasti hirvittävät olot, joissa potilaita hoidettiin. Tämäntyyppisestä journalismista tuli hänen tavaramerkkinsä. Blyn reportaasi on julkaistu suomeksi nimellä Kymmenen päivää mielisairaalassa (Oppian 2018). New York Worldin toimituspalaverissa ehdotettiin vuonna 1888, että World lähettäisi reportterin maailmanympärimatkalle Jules Vernen Maailman ympäri 80 päivässä -kirjaa jäljitellen. Valinta osui Nellie Blyhyn, ja 14. marraskuuta 1889 hän lähti New Yorkista 40 071 kilometrin matkalle.Nellie Bly 1864–1922, College of Staten Island Library Bly palasi New Yorkiin 25. tammikuuta 1890 eli ”seitsemänkymmentäkaksi päivää, kuusi tuntia, yksitoista minuuttia ja neljätoista sekuntia lähdöstä Hobokenista”. Se oli silloinen maailmanennätys lajissaan, vaikkakin jo muutamaa kuukautta myöhemmin George Francis Train paransi ennätyksen 62 päivään. Matkoillaan maailman ympäri Bly kävi paitsi Englannissa, Japanissa, Kiinassa, Hongkongissa ja muissa paikoissa, myös Jules Vernen kodissa, Brindisissä, Colombossa ja San Franciscossa. Hän oli myös ensimmäinen nainen, joka matkusti maailman ympäri ilman jatkuvaa miesseuraa, ja tästä syystä hänestä tuli esikuva monille naisille. Bly avioitui vuonna 1895 miljonääri Robert Seamanin kanssa ja lopetti vähäksi aikaa toimittajantyön. Hän otti miehensä yritysten johdon tämän kuoleman jälkeen 1904. Myöhemmin hän palasi lehtialalle ja teki muun muassa katsauksen Women's suffrage -liikkeen kokouksesta 1913 ja raportin ensimmäisen maailmansodan itärintamalta. Elizabeth Cochrane kuoli 57-vuotiaana keuhkokuumeeseen. New Yorkin Brooklynissä on pieni huvipuisto, joka on nimetty Nellie Blyn mukaan. Huvipuiston teema on Maailman ympäri 80 päivässä. == Katso myös == *Ida Tarbell == Lähteet == == Aiheesta muualla == * * Nellie Bly, Around the World in Sveventy Two Days, University of Pennsylvania Digital Library * Nellie Bly, Ten Days in a Mad House, University of Pennsylvania Digital Library Luokka:Yhdysvaltalaiset toimittajat Luokka:Vuonna 1864 syntyneet Luokka:Vuonna 1922 kuolleet
Liennytys

Liennytys tarkoittaa Neuvostoliiton ja Yhdysvaltojen välisen jännitteen yleistä lievenemistä ja kylmän sodan rauhoittumista. Liennytys-käsite () tuli käyttöön 1960-luvulla. Kylmän sodan aikana Neuvostoliiton ja Yhdysvaltojen suhteet olivat kireät. Yhdysvallat ja sen Nato-liittolaiset katsoivat Neuvostoliiton uhkaavan niitä sotilaallisesti. Sen vuoksi pyrittiin estämään Neuvostoliiton vaikutusvallan lisääntyminen, jonka tavoitteena pidettiin kommunistista maailmanvallankumousta. Neuvostoliitto taas tulkitsi länsivaltojen sotilaallisen yhteistyön uhkaksi itselleen. Neuvostojohtaja Josif Stalinin kuoleman jälkeen elettiin ensimmäinen sovinnollinen kausi, suojasää vuodesta 1956 noin vuoteen 1964. Tällöin päästiin sopuun Itävallan puolueettomasta asemasta. Vuonna 1962 Kuuban kriisin jälkeen Neuvostoliitto lievensi politiikkaansa ja alkoi käyttää länsisuhteistaan termiä rauhanomainen rinnakkaiselo. Tämä ei kuitenkaan merkinnyt jännitteiden laukeamista, vaan suurvaltojen välistä voimatasapainoa eli kauhun tasapainoa. Suurvallat yrittivät välttää tilanteita, joissa niiden joukot joutuisivat taistelemaan toisiaan vastaan. Suurvaltakilpailu siirtyi asevarustelusta muille aloille kuten avaruuskilpailuun, urheiluun ja vaikutusvallan hankkimiseen kolmannessa maailmassa. Huomattava askel liennytyksessä otettiin, kun kaksi Saksaa, Länsi- Saksa ja Itä-Saksa, tunnustivat toistensa olemassaolon vuonna 1972. Tämän sopimuksen välivaiheita olivat neljän vallan sopimus Berliinin asemasta ja Länsi-Saksan sopimukset Neuvostoliiton ja Puolan kanssa vuonna 1972. Liennytyksen aikaan kuuluivat muun muassa: * Vuonna 1968 solmittu Ydinsulkusopimus, jonka mukaan maat, joilla ei ole ydinasetta eivät saa sellaista hankkia. * Vuonna 1968 alkaneet SALT-neuvottelut, joissa rajoitettiin ydinaseiden määrää. * ETYK, Helsingissä 1975 järjestetty kokous johon osallistuivat Nato-maat, Varsovan liiton maat sekä suurin osa Euroopan puolueettomista valtioista. Liennytyksen keskeisiä saavutuksia olivat: (1) Neuvostoliiton ja Yhdysvaltojen väliset sopimukset suursodan vaaran vähentämiseksi ja ydinaseistuksen valvomiseksi, (2) useiden toisen maailmansodan synnyttämien kiistakysymysten ratkaiseminen Euroopassa ja (3) Euroopan valtioiden kahdenvälisen yhteistyön käynnistyminen ja vakiintuminen rautaesiripun yli. Liennytyksen aika päättyi, kun Neuvostoliitto miehitti Afganistanin vuonna 1979 ja Yhdysvaltain presidentiksi valittiin antikommunistinen Ronald Reagan vuonna 1981. Nämä seikat johtivat Neuvostoliiton ja Yhdysvaltojen välien kiristymiseen. ==Lähteet== Luokka:Kylmän sodan käsitteet Luokka:Lyndon B. Johnsonin presidenttikausi Luokka:Richard Nixonin presidenttikausi Luokka:Gerald Fordin presidenttikausi
Punainen viiva

Punainen viiva tarkoittaa seuraavia: *punainen viiva, merkintä, jonka vuosien 1907–1935 eduskuntavaaleissa äänestänyt henkilö teki äänestyslippuun *Punainen viiva, Ilmari Kiannon romaani *Punainen viiva, Aulis Sallisen ooppera *Punainen viiva, Matti Kassilan ohjaama elokuva vuodelta 1959 *”Punainen viiva”, Timo Rautiaisen musiikkikappale albumilta Sarvivuori *punaviiva, jääkiekkokaukalon puolivälissä kulkeva linja ==Katso myös== *Ohut punainen viiva
Mika Halvari

250px|thumb|Mika Halvari vuonna 1994 Mika Kristian Halvari (s. 13. helmikuuta 1970 Kemi) on suomalainen entinen kuulantyöntäjä. Hän edusti Kemin Kuntoa ja Helsingin Kisa-Veikkoja. Hänen valmentajanaan toimi Janne Palokangas. Halvari sijoittui seitsemänneksi 19-vuotiaiden MM-kilpailuissa Sudburyssa 1988. Seuraavana vuonna hän oli viides saman ikäluokan EM-kilpailuissa Varaždinissa. Stuttgartin MM-kisoissa 1993 hän karsiutui loppukilpailusta. Seuraavana vuonna hän oli Pariisin sisäratojen EM-kilpailuissa kahdeksas tuloksella 19,48 ja Helsingin EM-kilpailuissa neljäs työnnettyään 19,52. Lisäksi hän voitti Euroopan cupin kakkosliigan kilpailun Ljubljanassa. Halvari voitti sisäratojen maailmanmestaruuden Barcelonassa 1995 tuloksella 20,74. Saman vuoden Götegorgin MM-kilpailuissa hän sai hopeaa työnnettyään 20,93; hän hävisi kilpailun voittaneelle John Godinalle hieman yli puoli metriä. Lisäksi hän voitti Euroopan cupin ykkösliigan kilpailun Turussa. Atlantan olympialaisissa 1996 hän karsiutui loppukilpailusta. Vuonna 1997 hän oli sisäratojen MM- kilpailuissa Pariisissa kuudes tuloksella 20,22 ja ulkoratojen MM-kilpailuissa Ateenassa viides työnnettyään 20,13 sekä voitti Euroopan cupin ykkösliigan kilpailun Dublinissa. Halvari sai hopeaa Valencian sisäratojen EM-kilpailuissa 1998 tuloksella 20,59. Kesäkuussa hän voitti Euroopan cupin superliigan kilpailun Pietarissa tuloksella 20,79. Myöhemmin samana vuonna hän oli kuudes Budapestin EM-kilpailuissa työnnettyään 20,33. Sevillan MM-kilpailuissa 1999 ja Gentin sisäratojen EM-kilpailuissa 2000 hän karsiutui loppukilpailusta. Halvari saavutti Kalevan kisoissa kultaa 1994, 1995 ja 1997, hopeaa 1990, 1991 ja 1998 sekä pronssia 1999. Sisäratojen Suomen-mestaruuden hän voitti 1994, 1995, 1996, 1997, 1998 ja 2000. Lisäksi hän sai hopeaa 1989 ja 1990 sekä pronssia 1992 ja 2004. Aikuisten maaottelun kuulakilpailun hän voitti ulkoradoilla 1994, 1995, 1996 ja 1997 sekä hallissa 1994, 1995, 1996, 1997, 1998 ja 2000. Halvarin ennätys ulkoradalla on 21,50 (Hämeenkyrö, 9. heinäkuuta 1995), mutta sisätiloissa hän on työntänyt Pohjoismaiden ennätyksen 22,09 (Tampere, 7. helmikuuta 2000). Halvari kuuluu 20 metrin kerhoon. Hän pääsi kerhon jäseneksi työnnettyään 4. elokuuta 1993 Kotkassa tuloksen 20,08. Halvari kärsi urallaan lukuisista loukkaantumisista, muun muassa hänen akillesjänteensä meni poikki vuosina 1996 ja 2000.Yleisurheilu.fi: Halvarin akilles leikattiin Hän on pituudeltaan 190 senttimetriä ja painoi aktiiviaikanaan noin 140 kilogrammaa riippuen vuodesta. ==Lähteet== ==Aiheesta muualla== * Ylen Elävä arkisto: Halvari työnsi MM-hopeaa Luokka:Suomalaiset kuulantyöntäjät Luokka:Vuonna 1970 syntyneet Luokka:Elävät henkilöt
Sulva

Sulva () on Pohjanmaalla sijainnut entinen Suomen kunta. Sulvan saaristo ja rannikon puoleiset kylät (mm. Sundom) liitettiin 1973 Vaasaan ja itäiset kylät (mm. Sulvan kirkonkylä) Mustasaareen. Sulvan puukirkko on vuodelta 1786. Kirkon suunnitteli Johan Elfström. Sulva muodostettiin Maalahden kappeliseurakunnaksi vuonna 1647 ja se itsenäistyi vuonna 1860.Otavan iso tietosanakirja, osa 8. Helsinki: Otava, 1964. Sulvan seurakunta kuuluu Mustasaaren seurakuntayhtymään ja Porvoon hiippakuntaan. Sulvan naapurikunnat olivat Laihia, Maalahti, Mustasaari, Raippaluoto ja Vaasa. Sulvan vaakunan suunnitteli Gustaf von Numers ja se vahvistettiin vuonna 1968. Mitä-Missä- Milloin, Kansalaisen vuosikirja 1972, s. 150. Otava 1971, Helsinki. ==Söderfjärdenin törmäyskraatteri== Sulvan länsipuolella oleva Söderfjärden on syntynyt noin 530 miljoonaa vuotta sitten syntyneestä meteoriittikraatterista. Kraatterin pohja on enimmillään noin 300 metrin syvyydessä. Peltoaukea on yksi Pohjoismaiden suurimmista kuivatusurakoista. Patojen, kanavien ja pumppujen avulla onnistuttiin 1920-luvulla maan kohoamista nopeuttamaan 200 vuodella, jolloin saatiin yli 2 000 hehtaaria uutta peltoa. Peltoaukean tunnistaa pyöreästä muodosta. Syksyisin kraatterin pellot täyttyvät muuttavista kurjista. Syyskuun lopussa 2006 siellä oli yli 7 000 kurkea yhtaikaa. ==Historia== Sulva on mainittu asiakirjoissa ensimmäisen kerran vuonna 1552, jolloin se kuului Mustasaaren pitäjään. Myöhemmin alue liitettiin Maalahden pitäjään. Sulvalaiset rakensivat pitäjän ensimmäisen saarnahuoneen vuosina 1626–1628,minkä jälkeen Maalahden papit alkoivat pitää siellä jumalanpalveluksia joka kolmas sunnuntai. Sulvan nykyinen kirkko rakennettiin vuosina 1783–1786. Sulva muodostettiin Maalahden kappeliksi vuonna 1647, ja seurakunta itsenäistyi vuonna 1860.Hannu Tarmio, Pentti Papunen ja Kalevi Korpela (toim.): Suomenmaa 5: maantieteellis-yhteiskunnallinen tieto- ja hakuteos, s. 257–266. Porvoo-Helsinki: WSOY, 1973. ISBN 951-0-00650-5. ==Kyliä== Munsmo, Riimala (Rimal), Sulva (Solf), Sundom Vuoden 1970 taajamarajauksen mukaan Sulvassa oli kaksi taajamaa: kirkonkylä (430 asukasta) ja Sundom (726 asukasta). Vuonna 1960 kirkonkylässä oli 376 asukasta ja Sundomissa 850 asukasta. ==Väestö== Seuraavassa kuvaajassa on esitetty Sulvan väestönkehitys kymmenen vuoden välein vuosina 1880–1970. Vuonna 1973 Sulvan kunta jaettiin Vaasan ja Mustasaaren kesken, asukasmäärien osalta melkein tasan. Vaasaan liitetyllä alueella oli 1 235 asukasta ja Mustasaareen liitetyllä 1 263 asukasta. Nykyään Vaasan kuuluvalla Sundomin suuralueella on 2 497 asukasta (31.12.2016) ja Mustasaareen kuuluvalla Sulvan osa-alueella 2 648 asukasta (31.12.2015). Sulvassa puhutaan omaa pohjanmaanruotsin kielen murretta. == Tunnettuja asukkaita == * Lars-Eric Bergstén, saarnaaja * Jan-Ola Östman (s. 1951), Skandinaavisten kielten professori * Edvard Helenelund, kansanedustaja (RKP) == Lähteet == ==Aiheesta muualla== *Solf - Sulva *
Korean työväenpuolue

Korean työväenpuolue () on Pohjois-Korean suurin puolue, joka oli ennen 2007 perustuslakimuutosta kommunistinen puolue. Se on perustettu 10. lokakuuta 1945 pääministeri Kim Il-sungin johdolla. Korean työväenpuolue syntyi Korean kommunistisen puolueen ja Uuden demokraattisen puolueen sekä eräiden uskonnollisten ryhmittymien kattojärjestöksi. Korean työväenpuolue johtaa lisäksi Demokraattista isänmaan yhdistämisen rintamaa, maassa toimivien poliittisten puolueiden ja kansalaisjärjestöjen kattojärjestöä. Puolueen lipussa on vasara työläisten symbolina ja viikate talonpoikien symbolina (ks. sirppi ja vasara) sekä kirjoituspensseli älykköjen symbolina. Puoluetta johti vuodesta 1945 Kim Il-sung aina kuolemaansa vuonna 1994 asti. Tämän jälkeen puolueen ylintä valtaa käytti keskuskomitea, kunnes vuonna 1997 puolue valitsi pääsihteerikseen Kim Jong-ilin. Kim Jong-ilin kuoltua puolueen keskuskomitean johtajaksi valittiin joulukuussa 2011 hänen poikansa Kim Jong-un. Korean työväenpuolueessa on useita miljoonia jäseniä, joiden valitsema edustajakokous nimittää useita kymmeniä jäseniä käsittävän keskuskomitean ja yhdeksänjäsenisen politbyroon. Viimeksi Korean työväenpuolue on pitänyt kongressinsa tammikuussa 2021. Kongressissa maan korkein virka, joka oli ollut yhdeksän vuotta täyttämättä, täytettiin yllättäen ylentämällä Kim Jong-un Korean työväenpuolueen pääsihteeriksi. Lisäksi puolueen sääntöihin tehtiin muutos: ensimmäisen sihteerin virkaa, jota pääsihteeriksi noussut Kim Jong-un oli hoitanut, muutettiin siten, että viran haltija on jatkossa pääsihteerin varahenkilö. Puolueen pää-äänenkannattaja on Rodong Sinmun (”Työläisten lehti”). ==Lähteet== Luokka:Pohjois-Korean puolueet Luokka:Kommunistiset puolueet
Sporalogia

Sporalogia on skeptikko Nils Mustelinin esittämä parodia astrologiasta. Sana on johdettu Helsingin slangin raitiovaunua tarkoittavasta sanasta spora, jonka juurena on ruotsin kielen sana spårvagn. Mustelin esitti sporalogia-oppinsa Ursan kustantamassa kirjassa Paholaisen asianajaja: Opaskirja skeptikolle vuonna 1989. Mustelin huomautti kirjoituksessaan, että Helsingin kaupungissa liikkuvat raitiovaunut vaikuttavat kaupungin asukkaisiin paljon suuremmalla painovoimalla kuin kaukaiset planeetat, ja lisäksi ne synnyttävät tehokkaina sähkölaitteina sähkömagneettisia aaltoja. Mustelinin mukaan olisi aivan mielekästä laatia raitiovaunuhoroskooppeja, karttoja raitiovaunujen sijainneista jonkun henkilön syntymän hetkellä, ja yrittää päätellä niistä jotakin henkilön ominaisuuksista. Tähän Mustelin yhdistäisi raitiovaunulinjojen numeroiden numerologista tulkintaa. == Kirjallisuutta == * * == Aiheesta muualla == * Artikkeli sporalogiasta osana Skepsis ry:n Ihmeellinen maailma -kirjaa Luokka:Astrologia Luokka:Parodiat
Fini Henriques

Fini Valdemar Henriques (20. joulukuuta 1867 – 27. lokakuuta 1940) oli tanskalainen säveltäjä ja viulisti. Hän opiskeli Johan Svendsenin ja Joseph Joachimin johdolla ja sävelsi mm. kaksi sinfoniaa ja näyttämö- ja kamarimusiikkia. Luokka:Tanskalaiset säveltäjät Luokka:Vuonna 1867 syntyneet Luokka:Vuonna 1940 kuolleet
Ted Kennedy

Ted Kennedy -nimisiä henkilöitä ovat: * Edward M. Kennedy (1932–2009), yhdysvaltalainen senaattori * Ted Kennedy (1925–2009), kanadalainen jääkiekkoilija
Rödjan

Rödjan on Älgön saaren etelärannalla sijaitseva entinen kalastajatila, jossa toimi aiemmin Tammisaaren saariston kansallispuiston neuvontapiste. Neuvontapiste otettiin käyttöön vuonna 1994 perusteellisen entisöinnin jälkeen. Rödjanin pihapiiristä lähtee 2 kilometrin pituinen luontopolku, jonka varrella on näkötorni. Asuintalossa ja rantavajassa oli saaristoluontoa ja entisaikojen saaristolaiselämää kuvaavia esineitä ja kertomuksia. Rantavaja tuhoutui tulipalossa vuonna 2019. Metsähallitus investoi Rödjaniin https://www.totalvene.fi/lue/satamat/satamauudistukset-2020-roedjan-483 Rödjan tarjoaa suojatun retkisataman veneilijöille, mutta paikalle pääsee kesäisin myös Tammisaaresta lähtevällä vuoroveneellä. Etäisyys Tammisaaresta on noin 10 meripeninkulmaa (noin 18 km). Veneiljöiden käytössä ollut sauna tuhoutui tulipalossa vuonna 2018. Rödjan oli Tammisaaren maalaiskunnasta kotoisin olleen meloja ja olympiakultamitalisti Thorvald Strömbergin lapsuudenkoti. == Lähteet == Luokka:Tammisaari Luokka:Raaseporin rakennukset ja rakennelmat Luokka:Raaseporin nähtävyydet
Mutteri

Mutteri (< < ’kohtu, äiti’ ) on ruuviin tai pulttiin kierrettäväksi tehty vastakappale. Kiinnitettävät kappaleet puristetaan mutterin ja ruuvin kannan väliin kiertämällä ruuvia ja mutteria toisiinsa nähden. Mutterilla voidaan myös lukita ruuveja paikalleen tai lukita myös muttereita ns. vastamutterin avulla. Muttereita voidaan myös käyttää osien liikuttamiseen yhdessä ruuvin kanssa. Erilaisia muttereita: * Siipimutteri * Kuusiomutteri * Kupumutteri * Kruunumutteri * Tappimutteri *Liitinmutteri * Lukkomutteri * Jatkomutteri * Iskumutteri *Nostosilmukkamutteri ==Lähteet== Luokka:Kiinnitystarvikkeet
Kierre

Matematiikassa kierre eli ruuviviiva on avaruudessa tasaisesti kaartuva käyrä, joka etenee akselinsa suuntaisesti. Kierre on myös ruuveissa ja muttereissa oleva työstetty muoto. == Ominaisuuksia == Kierre on lieriön geodeettinen viiva. Jos lierön vaippapinta levitetään tasoksi, sillä oleva kierre muuttuu suoraksi. Kierteelle mihin tahansa pisteeseen sijoitetulla tangentilla on olemassa yksi akseliin osoittava normaali. Näiden normaalien ne osat, jotka ovat kierteen ja akselin välissä, muodostavat ruuvipinnan. ==Erityyppisiä kierteitä == Kierre voi olla oikea- tai vasenkätinen. Jos kierteen akselin suuntaan katsottaessa käyrä kiertää myötäpäivään etääntyessään katsojasta, on kyseessä oikeakätinen, muussa tapauksessa vasenkätinen kierre. Tämä kätisyys on kierteen oma ominaisuus eikä riipu havaitsijan sijainnista: oikeakätistä kierrettä ei voi yhdensuuntaissiirrolla tai rotaatiolla muuttaa vasenkätiseksi tai päinvastoin. Ruuvit tehdään lähes aina niin, että niiden kierteet ovat oikeakätisiä. Elollisessa luonnossa esiintyy oikeakätinen kierre DNA- molekyylin A- ja B-muodoissa, kun taas Z-DNA:ssa on vasenkätinen kierre. ==Matemaattinen kuvaus== Oikeakätisen kierteen yhtälöt, kun kierteen akselina on z-akseli, voidaan esittää karteesisilla koordinaateilla parametrimuodossa seuraavasti: : x(t) = a\cos(t),\, : y(t) = a\sin(t),\, : z(t) = bt.\, Tässä vakio a on sen lieriön säde, jonka pinnalla kierre on. Kun parametri t kasvaa, piste (x(t),y(t),z(t)) kulkee oikeakätisen kierteen muotoista rataa, missä täysi kierros akselin ympäri tulee tehdyksi aina, kun t kasvaa määrän 2π/b. Tällöin on edetty z-akselin suunnassa matkan 2πb verran. Sylinterikoordinaateilla (r, θ, h) sama kierre voidaan esittää parametrimuodossa seuraavasti: : r(t) = a,\, : \theta(t) = t,\, : h(t) = bt.\, ==Katso myös== * Spiraali * Alfa-kierre * DNA == Lähteet == == Aiheesta muualla == Luokka:Käyrät
Konveksi joukko

Konveksi joukko on topologinen käsite, jolla tarkoitetaan joukkoa, jonka alkiot voidaan lausua toistensa konveksikombinaatioina. Joukko S on konveksi joukko, jos kaikilla \mathbf{x,y} pätee: \mathbf{x}, \mathbf{y} \in S \Rightarrow \lambda \mathbf{x} + (1-\lambda) \mathbf{y}\in S, \lambda \in [0,1]. Euklidisessa avaruudessa joukko on konveksi, jos jokainen sen alkioiden välinen jana sisältyy myös samaan joukkoon. Siten esimerkiksi ympyrän tai kuution muotoiset kappaleet ovat konvekseja, mutta renkaan tai sirpin muotoiset joukot eivät ole konvekseja. ==Lähteet== ==Kirjallisuutta== * Luokka:Geometria Luokka:Analyysi
Clémence Poésy

Clémence Poésy (s. 30. lokakuuta 1982 Meudon, Ranska) on ranskalainen näyttelijä. Poésy päätyi näyttelijäksi teatteriohjaajana ja näyttelijänä toimivan isänsä avulla. Hän aloitti näyttelemisen 14-vuotiaana. Poésy esitti kuningatar Marya kaksiosaisessa minisarjassa Ruutisalaliitto (Gunpowder, Treason & Plot), joka esitettiin televisiossa vuonna 2004. Hän sai roolistaan Golden FIPA -palkinnon. Vuonna 2005 Poésy näytteli Harry Potter -elokuvasarjan neljännessä osassa Harry Potter ja liekehtivä pikari Fleur Delacouria. Hän palasi rooliinsa vielä sarjan viimeisissä elokuvissa Harry Potter ja kuoleman varjelukset, osa 1 (2010) ja osa 2 (2011). Syksyllä 2010 Poésy vieraili yhdysvaltalaisen Gossip Girl -televisiosarjan neljännellä tuotantokaudella Evan roolissa. Syksyllä 2013 brittiläinen Sky ja ranskalainen Canal+ alkoivat esittää tanskalais-ruotsalaiseen Siltaan perustuvaa rikossarjaa The Tunnel, jossa Poésy esittää toista päähenkilöä, Elise Wassermania. == Filmografia == Elokuva Elokuva Elokuva Vuosi Nimi Rooli 2002 Olgas Sommer Olga 2003 Bienvenue chez les Rozes Magali 2005 Harry Potter ja liekehtivä pikari Fleur Delacour 2006 Le grand Meaulnes Yvonne De Galais 2007 Le dernier gang Julie 2007 Sans moi Lise 2008 Kukkoilijat Chloe 2008 La troisième partie du monde Emma 2009 Heartless Tia 2010 Harry Potter ja kuoleman varjelukset, osa 1 Fleur Delacour 2010 Lullaby for Pi Pi 2010 127 tuntia Rana 2010 Pièce montée Bérengère 2010 Le mystère Valentine 2011 Harry Potter ja kuoleman varjelukset, osa 2 Fleur Delacour 2011 Jeanne captive Jeanne d’Arc 2013 Viimeinen rakkaus Pauline Laubie 2014 GHB: To Be or Not to Be La fille de New York 2015 Le grand jeu Laura Haydon 2015 The Ones Below – Alakertalaiset Kate 2016 Two is a family Kristin 2020 Tenet Laura Televisio Televisio Televisio Televisio Vuosi Sarja Rooli Jaksot 1999 Un homme en colère Hélène 2 2000 Les monos Julia 1 2005 Revelations E.C. 2007 Sota ja rauha Natasha Rostova 2010 Gossip Girl Eva Coupeau 4 2012 Mustarastas laulaa Isabelle Azaire 2 2013–2018 The Tunnel Elise Wassermann 24 2023–2024 The Walking Dead: Daryl Dixon Isabelle Carriere 11 Televisioelokuvat Televisioelokuvat Televisioelokuvat Vuosi Nimi Rooli 2001 Kesäyön tähti Maguy 2003 Carnets d'ados - La vie quand même Jessica 2004 Ruutisalaliitto kuningatar Mary 2006 Sartre & de Beauvoir Lumi 2012 Ontto kruunu: Rikhard II kuningatar == Lähteet == == Aiheesta muualla == * * Luokka:Ranskalaiset näyttelijät Luokka:Vuonna 1982 syntyneet Luokka:Elävät henkilöt
Terskatulehdus

Terskatulehdus eli balaniitti (kreikan sanasta balanos, terska) on terskan tulehdus. Jos tulehdus on terskan lisäksi myös esinahassa, sitä kutsutaan balanopostiitiksi. Terskatulehduksella on useita mahdollisia syitä. Sen tavallisin komplikaatio on fimoosi eli esinahan ahtaus. Terskatulehduksen oireita ovat esinahan turpoaminen, punoitus ja kipu. ==Lähteet== == Aiheesta muualla == * Dermaklinikka.fi - Balaniitti Luokka:Uroksen sukupuolielimistön sairaudet Luokka:Tulehdukset
Tetra

Tetra tarkoittaa seuraavia asioita: *tetra-, IUPAC-nimeämiskäytännön mukainen neljää tarkoittavaa kreikkalaisperäinen numeerinen etuliite *tetrat (Characidae), kalaheimo *TETRA, Terrestrial Trunked Radio *Tetra, The Legend of Zelda: The Wind Waker -videopelin hahmo * nestekartongista valmistettu juomapakkaus (alun perin nämä olivat tetraedrin muotoisia, mihin nimitys viittaa) * tetra (puhekieltä), neliraajahalvaantunut Luokka:Seulonnan keskeiset artikkelit ca:Zelda#Tetra
Säräisniemi

Säräisniemi on Vaalan kunnassa sijaitseva kylä. Kylä oli vuoteen 1954 asti silloisen Säräisniemen kunnan kuntakeskus. Kylä sijaitsee Oulujärven länsipuolella Niskanselän rannalla samannimisessä pitkässä niemessä. Sinne rakennettiin Manamansalon jälkeen seudun toinen kirkko, joka valmistui vuonna 1781. ==Historiaa== Säräisniemen kappeliseurakunta perustettiin Paltamon emäseurakuntaan jo vuonna 1779, vajaat sata vuotta myöhemmin eli vuonna 1864 Suomen senaatti hyväksyi anomuksen kirkkoherrakunnan perustamisesta Säräisniemelle, jossa oli tuolloin 2 785 asukasta. Kirkkoherrakuntaan kuuluivat Saaresmäen, Vuolijoen, Manamansalon, Jaalangan, Oterman, Kukkolan, Veneheiton ja Säräisniemen kylät. Vuonna 1865 annettu keisarillinen asetus määräsi seurakunnista muodostettavaksi pitäjät, jolloin sellainen tuli Säräisniemestäkin. Säräisniemen historiakirjan mukaan pitäjän vanhin talo on Juusola, kirkkoa vastapäätä. Asutusta talon paikalla on ollut varmuudella vuodesta 1552 lähtien. Vanhan kirkonkylän kolmetoista taloa Painuanlahden ympärillä Säräisniemen kärjestä lahden ympäri Saarenrantaan olivat: Olkkola, Lievola, Painuanlinna, Iikka, Juusola, Uusitalo, Lämsälä, Maaselkä, Mutkala, Talassaari, Ojala, Salmenkorva ja Linnala. Juusola eli Säresniemi oli vuodesta 1627 vuoteen 1725 Cajanus-suvun hallussa, toimien muun muassa kievarina. ==Kunnan myöhemmät vaiheet== Pääosin Säräisniemestä erotettiin vuonna 1915 silloinen Vuolijoen kunta, Vuolijoen seurakunta oli perustettu jo aiemmin vuonna 1897. Kuntakeskus siirrettiin Vaalaan Säräisniemen ja Utajärven aluemuutosten myötä vuonna 1954, jolloin myös kunnan nimi muuttui Vaalaksi. Kylän etäisyys on Vaalasta 15 kilometriä, Kestilästä 30 kilometriä ja Vuolijoen taajamasta 41 kilometriä. Kylän läpi kulkee yhdystie 8210, ja sitä sivuavat seututie 800 ja seututie 879. Säräisniemellä on pitäjän ensimmäisessä, vuonna 1884 valmistuneessa koulurakennuksessa kotiseutumuseo, jossa on esillä Vaalan kunnan alueelta kerättyä maatalous- ja kotitalousesineistöä sekä taidemaalari ja taidegraafikko Olli Seppäsen (1921–1968) ja taidemaalari Paavo Leinosen (1894–1964) luonnoksia ja esineistöä. thumb|Ruununhelmi Oulujärveltä päin nähtynä ==Palvelut== Säräisniemen Ruununtörmällä on leipomo, jonka yhteydessä toimii myös ravintola, matkailuyrityksiä ja venesatama. ==Lähteet== ==Aiheesta muualla== * Luokka:Vaalan kylät Luokka:Suomen kirkonkylät Luokka:Suomen entiset kuntakeskukset Luokka:Pohjois-Pohjanmaan maakunnan entiset taajamat Luokka:Valtakunnallisesti arvokkaat maisema-alueet Suomessa
Sri Lankan läntinen provinssi

Läntinen provinssi (, ) on yksi Sri Lankan yhdeksästä provinssista. Maakunta koostuu kolmesta piirikunnasta: Colombo, Gampaha ja Kalutara. Maakunnan pääkaupunki on Colombo, joka on Sri Lankan hallinnollinen pääkaupunki ja kaupallinen keskus. Samassa provinssissa sijaitsee myös Kotte (110 000 asukasta), joka on parlamentin sijaintipaikka ja uusi pääkaupunki. Vuoden 2012 väestönlaskennan mukaan provinssin väkiluku oli 5 851 130. == Lähteet == == Aiheesta muualla == Läntinen
Zakaria Paliašvili

Zakaria Paliašvili (; 16. elokuuta (J: 4. elokuuta) 1871 Kutaisi - 6. lokakuuta 1933 Tbilisi) oli georgialainen säveltäjä, joka yhdisti klassista eurooppalaista musiikkia georgialaiseen kansanmusiikkiin. Häntä pidetään georgialaisen taidemusiikin perustajana. Paliašvili syntyi Kutaisin kaupungissa ja opiskeli Tbilisin musiikkikoulussa ja Moskovan konservatoriossa. Hän toimi kapellimestarina ja musiikinopettajana vuodesta 1903 alkaen. Myöhemmin hän nousi Georgian filharmonikkojen ja Tbilisin konservatorion johtoon ja lopulta Tbilisin oopperan pääkapellimestariksi. Ooppera on nimetty myöhemmin hänen mukaansa. Paliašvilin tärkeimpiin sävellyksiin kuuluvat muun muassa oopperat Abesalom ja Eteri (1919), Daisi (1923) ja Latavra (1928). Georgian nykyisessä kansallislaulussa (Tavisupleba) on motiiveja hänen oopperoistaan. Hänet on kuvattu kahden larin seteliin. Myös kahdesta Paliašvilin veljestä tuli huomattavia säveltäjiä: Ivane Paliašvili (1868–1934) toimi useiden oopperaseurueiden johdossa Itä-Euroopassa ja Polikarp Paliašvili (1875–1941) työskenteli Tbilisin oopperassa ja konservatoriossa. == Lähteet == == Aiheesta muualla == Luokka:Georgialaiset säveltäjät Luokka:Vuonna 1871 syntyneet Luokka:Vuonna 1933 kuolleet
Kandy

Kandy on lähes keskellä Sri Lankaa sijaitseva kaupunki. Aikoinaan Kandy oli myös Sri Lankan pääkaupunki. Kandyssä sijaitsee muun muassa kuuluisa Pyhän hampaan temppeli, jossa tarun mukaan säilytetään Buddhan kulmahammasta. Temppeli on tärkeä pyhiinvaelluskohde buddhalaisille. Vuoden 2012 väestönlaskennan mukaan Kandyssa on 98 828 asukasta. == Lähteet == == Aiheesta muualla == Luokka:Sri Lankan kaupungit Luokka:Unescon maailmanperintökohteet Sri Lankassa
Incheon

Incheon (, hanja ) on maakuntajaon ulkopuolinen metropolikaupunki Etelä-Korean luoteisrannikolla Keltaisenmeren rannalla. Se sijaitsee lähellä Pohjois-Korean rajaa pääkaupunki Soulin länsipuolella ja on osa Soulin metropolialuetta. Kaupunki rajautuu Soulin lisäksi Gyeonggin maakuntaan. Incheon on yksi maan tärkeimmistä satamakaupungeista ja talouskeskuksista. Sen asukasluku on 2 622 928 (vuonna 2010) ja pinta-ala 955,00 neliökilometriä, joten se on asukasluvultaan maan kolmanneksi suurin kaupunki Soulin ja Busanin jälkeen. Incheonista tehtiin metropolikaupunki vuonna 1995. Se on Incheonin sataman ja kansainvälisen lentoaseman vuoksi tärkeä liikenteen solmukohta. Kaupungin kehittämisessä tärkeän osan on saanut Incheonin vapaa talousalue (IFEZ eli ”Incheon Free Economic Zone”), joka perustettiin vuonna 2003 ja johon kuuluvat sataman ja lentoaseman lisäksi Songdon uusi kansainvälinen business- ja tietotekniikkakaupunki, Yeongjeongin logistiikka- ja matkailualue sekä Cheongnan kaupunginosa. Kaupunki sijaitsee vain muutaman kymmenen kilometrin päässä Soulista, ja Incheonin metro onkin yhteydessä Soulin metroon. Incheoniin kuuluu kaupungin ydinalueen lisäksi lukuisia saaria, joista osa sijaitsee aivan Pohjois-Korean rannikolla; suurin niistä on Ganghwa kaupungin luoteispuolella. Incheonissa järjestettiin vuoden 2014 Aasian kisat. == Ystävyyskaupungit == Incheonilla on neljätoista sisarkaupunkia ympäri maailmaa: * Burbank, Yhdysvallat (1961) * Philadelphia, Yhdysvallat (1983) * Anchorage, Yhdysvallat (1986) * Kitakyūshū, Japani (1988) * Tianjin, Kiina (1993) * Hải Phòng, Vietnam (1997) * Panaman, Panama (1996) * Tel Aviv, Israel (2000) * Aleksandria, Egypti (2000) * Honolulu, Yhdysvallat (2003) * Chongqing, Kiina (2007) * Mérida, Meksiko (2007) * Kalkutta, Intia (2007) * Manila, Filippiinit (2008) == Lähteet == == Aiheesta muualla == *Kaupungin internetsivut *
Atom (tiedostomuoto)

Atom on XML-kieleen pohjaava standardi verkkosyötteille ja tiedon syndikoinnille sekä HTTP-protokollaan pohjautuva ohjelmointirajapinnan kuvaava standardi blogien päivittämiselle. Atom-standardin kehitys alkoi vuonna 2003, kun kehittäjät kokivat RSS-standardin, tai standardin puutteen, aiheuttavan ongelmia. Toisaalta blogien päivittämiseen oli olemassa useitakin standardeja. Standardien yhdistelmää kutsuttiin aluksi useilla eri työnimillä kuten Pie, Echo ja Necho. Standardin versio 0.2 julkaistiin heinäkuussa 2003 ja versio 0.3 joulukuussa 2003. Tämän jälkeen projekti annettiin IETF:n hallintaan virallisen standardoinnin tekemiseksi. Atompub Working Group perustettiin kesäkuussa 2004, ja heinäkuussa 2005 Atom saavutti ”standardiehdotuksen” aseman version 1.0 julkaisemisen myötä. Atom 1.0:n kuvaava RFC-dokumentti, , julkaistiin joulukuussa 2005. == Esimerkki Atom-tiedostosta == urn:uuid:553e4df4-6e6c-11da-be05-000461723b33 Esimerkkiblogi 2005-12-16T19:47:20Z urn:uuid:bbe4ff94-6e6c-11da-a837-000461723b33 Toisen viestin otsikko 2005-12-16T19:47:20Z Toinen viesti esimerkin vuoksi. urn:uuid:87b83222-6e6c-11da-b5b2-000461723b33 Esimerkkiviesti 2005-12-16T19:44:42Z Ensimmäisenä julkaistu esimerkkiviesti. Atom-tiedoston alussa ovat otsikkotiedot, jonka pakollisia osia ovat syötteen tunniste (esimerkissä käytetään GUID-muotoista tunnistetta), nimi ja otsikko sekä ajankohta, jolloin syöte on päivitetty (ISO 8601 -standardin mukaisessa muodossa) ja linkki syötteeseen itseensä. Lisäksi otsikkotiedoissa voi olla mukana muun muassa tekijä ja linkki varsinaiseen verkkosivuun. Varsinainen sisältö koostuu `entry`-elementtien sisältämistä artikkelitiedoista. == Aiheesta muualla == * IETF Atompub Working Group * , The Atom Syndication Format * AtomEnabled.org Luokka:XML